Bjørn Heggelund

Bjørn Tørris Heggelund (født 25. oktober 1924 i Kristiansand, død 17. juni 2009 i Oslo«Heggelund, Bjørn Tørris , »Eidsvollsmennenes etterkommere.) var en norsk jurist og politiembedsmann. Han var leder for Kripos i perioden 1976–1993.

Heggelund tok artium på Kristelig Gymnasium i 1943 og tok deretter politiskolen, hvor han ble uteksaminert i 1945. Han var aktiv i illegalt arbeid under krigen, og måtte flykte til Sverige sammen med sin far høsten 1944. I 1945 begynte han som politikonstabel i Oslo, samtidig som han startet juridiske studier ved universitetet i Oslo. Han avla juridisk embedseksamen i 1951, og arbeidet da som politikonstabel ved Asker og Bærum politikammer. Etter en tid som politifullmektig i Stavanger, og dommerfullmektig i Larvik, tjenestegjorde han som politifullmektig i Sør-Varanger, Harstad, Bodø og som sysselmannsfullmektig på Svalbard i årene 1953 - 1965. I perioden 1965 - 1968 arbeidet han i Justisdepartementet, tok Forsvarets Høyskole, og ble i 1968 ansatt som politiadjutant ved Overvåkingssentralen i Oslo. I 1970 ble han utnevnt til politimester i Tromsø. Heggelund ble sjef for Kripos i 1976.«Kripossjefen 65 år», Aftenposten, morgenutgaven 25. oktober 1984, s. 14.

Bjørn Heggelund var sønn av politimester og jurist Erling Thorleif Heggelund (3. februar 1898 - 17. september 1967) og lærer Gudrun Augensen (2. mai 1898 - 27. november 1993). Han vokste opp i Kristiansand, Svolvær og Vadsø med to yngre søsken: Brita Sofie Heggelund og Jon Bernhard Heggelund. Han giftet seg med  Audny «Vesla» Hegerberg (20. juni 1924 - 14. august 1985) den 8. august 1950. Sammen fikk de tre døtre: Nina Heggelund, Merete Heggelund og Elisabeth Heggelund Tørstad. I 1992 giftet han seg på ny med Berit Margrethe Hallingskog. Han var en direkte etterkommer av eidsvollsmannen John Hansen Sørbrøden.

 Referanser 

Kategori:Norske embets- og tjenestemenn
Kategori:Personer fra Kristiansand kommune
Kategori:Fødsler i 1924
Kategori:Dødsfall i 2009
Kategori:Norske politimestere